Joseph Fred Naumann

**Joseph Fred Naumann** (født 1949) er en amerikansk katolsk erkebiskop av Kansas City i Kansas.

## Liv og virke
### Bakgrunn
Joseph Fred Naumann er sønn til Fred Naumann og hans hustru Louise Naumann, født Lukens. Han studerte ved *Cardinal Glennon College* og ved Kenrick-Glennon Seminary i Saint Louis.
### Prest
Han ble presteviet den 24. mai 1975 av kardinal John Carberry, Saint Louis' erkebiskop.

Hans første prestestilling var som kapellan i *St. Dominic Savio Parish* i Affton i Missouri. Naumann ble i 1979 forflyttet til kapellanstilling i *Our Lady of Sorrows Parish* i St. Louis.

I 1984 ble Naumann kapellan på deltid ved * Most Blessed Sacrament Parish* i St. Louis mens han arbeidet som koordinator i erkebispedømmets anti-abort-komité. Naumann ble i 1989 sendt til *Ascension Parish* i Normandy, og ble der i fem år. Han ble erkebispedømmets generalvikar i 1994.

### Hjelpebiskop i Saint Louis
I juli 1997 ble Naumann utnevnt til hjelpebiskop av Saint Louis og titulærbiskop av *Caput Cilla* og ble bispeviet den 3. september samme år av erkebiskop Justin Rigali. Medkonsekrantene var biskopene Edward O'Donnell og Edward Braxton.

### Koadjutorerkebiskop, så erkebiskop, av Kansas City (Kansas)
I januar 2004 ble Naumann utnevnt koadjutorerkebiskop av Kansas City i Kansas under James Keleher og ettertrådte denne ett år senere, i januar 2005.

Erkebiskop Naumann ble med knapp margin valgt til leder av Den amerikanske bispekonferanses * Committee on Pro-Life Activities* den 14. november 2017; den andre kandidaten var kardinal Blase Cupich. Naumann tolket kirkelovens kanon 915 slik at den påla prester å nekte nattverd til katolske politikere som støttet abortrettigheter eller eutanasi. Han uttalte at han hadde forsøkt å  overtale Kathleen Sebelius, guvernør i Kansas, til å endre sitt standpunkt til abortrettigheter, og etter at hun nektet å gjøre det, nektet han henne nattverd. Naumanns erkebispedømme brukte senere 2,45 millioner dollar til støtte for en foreslått endring av delstaten Kansas konstitusjon for å fjerne dens beskyttelse av abortrettighetene. Endringsforslaget ble beseiret med en margin på 59 til 41 %.

I slutten av januar 2021 kritiserte erkebiskop Naumann den nytiltrådte president Joe Bidens abortvennlige politikk.

Etter at en klage om seksuelt overgrep var blitt rettet mot biskop John Brungardt av bispedømmet Dodge City i februar 2021, forordnet Kongregasjonen for Troslæren at  Naumann innledet en kirkerettslig forundersøkelse.  I mars 2022 kunngjorde Naumann at undersøkelsen hadde renvasket Brungardt.

Den 12. januar 2024 kom Naumann med en klart kritisk kommentar mot Trosdikasteriets erklæring *[[Fiducia supplicans]]* av 18. desember 2023 i erkebispedømmet Kansas Citys offisielle avis. Der het det blant annet: 

::*Hvorfor er det slik forvirring rundt «Fiducia Supplicans» hvis det er en bekreftelse av kirkens tradisjonelle lære om ekteskap? .. En del av forvirringen var resultatet av at dikasteriet hadde en hel seksjon i «Fiducia Supplicans» om «Velsignelsen av par i uregelmessige situasjoner og av par av samme kjønn.» Bruken av begrepet «par» kan forstås som en aksept av disse forholdene som lik eller tilnærmet ekteskap. Begrepet «velsignelse av par av samme kjønn» ser ut til å omfatte det radikale homofile aktivister har søkt. ... Jeg er enig med dikasteriet om at «Fiducia Supplicans», korrekt forstått, ikke endrer kirkens morallære. Ingen av Vatikanets dikasterier eller av Peters etterfølgere kan endre bibelsk lære, Jesu egen lære og kirkens konsekvente 2000 år gamle evige lære. .. Hvorfor har det vært en så sterk reaksjon på en endring at noen kanskje anser som bare semantikk? Forvirringen angående «Fiducia Supplicans» var forutsigbar. Homofiles rettighetsaktivister i og utenfor kirken har krevd kirkens velsignelse av samkjønnede foreninger som et nødvendig skritt for at kirken til slutt skal tilpasse seg kulturen og omfavne likekjønnede ekteskap. .. Ord betyr noe. Definisjoner betyr noe. «Fiducia Supplicans» har forvirret mange mennesker med sitt forsøk på å utvide forståelsen av velsignelse.*

Erkebiskop Joseph Fred Naumann var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (16235-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Henry Benedict Mary Clement Stuart of York]] (1725-1807) *1758
* [[Pave Leo XII]] (1760-1829) *1794
* Kardinal [[Chiarissimo Falconieri Mellini]] (1794-1859) *1826
* Kardinal [[Camillo di Pietro]] (1806-1884) *1839
* Kardinal [[Mieczyslaw Halka Ledóchowski]] (1822-1902) *1861
* Kardinal [[Jan Puzyna z Kosielsko]] (1842-1911) *1886
* Erkebiskop [[Józef Bilczewski]] (1860-1923) *1901
* Erkebiskop [[Bolesław Twardowski]] (1864-1944) *1919
* Erkebiskop [[Eugeniusz Baziak]] (1890-1962) *1933
* [[Pave Johannes Paul II]] (1920-2005) *1958
* Kardinal [[Giovanni Lajolo]] (1935-) *1989
* Erkebiskop [[Justin Francis Rigali]] (1935- ) *1985
* Erkebiskop *Joseph Fred Naumann'' (1949- ) *1997

## Referanser